# Groß Borstel

Groß Borstel (en baix alemany Groot Bossel) és un barri del bezirk d'Hamburg-Nord a la ciutat estat d'Hamburg a Alemanya. El 2011 tenia 7969 habitants sobre una superfície de 4,5 km². Es troba al sud de Fulsbüttel i al nord d'Eppendorf.
S'ubica a la riba dreta del Tarpenbek que forma la frontera occidental amb Niendorf i meridional amb Lokstedt i Eppendorf. Fins al 1864, el Tarpenbek era la frontera d'estat entre el ducat de Pinneberg, territori danès i Hamburg. A l'est la carretera B433 forma la frontera amb Alsterdorf, al nord toca amb l'aeroport d'Hamburg a Fuhlsbüttel.

## Història

El primer esment del poble Burstolde, Bossel, Calebostel data probablement del segle xi tot i no és segur, com que el nom significa lloc de residència, un nom freqüent per a masies i als texts antics no sempre és clar de quina masia es tracta. El primer esment unívoc data del 1325 quan el poble van vendre's al monestir d'Harvestehude i passà així a Hamburg. A l'inici del segle xvii hi havia cinc masies i vuit masos més petits i tenia un centenar d'habitants. Vers la fi del segle xix, unes carreteres noves van atreure hamburguesos que van construir-hi vil·les. El 1927-29 la ciutat d'Hamburg va encarregar Fritz Schumacher amb la construcció de la primera residència pública per a gent gran, un edifici - avui monument llistat - del qual la substància arquitectural va quedar, tot i que va adaptar-se, sobretot a l'interior, al tractament canviant de l'ajuda als ancians. Malgrat aquesta primera urbanització, el poble va mantenir el seu caràcter rural fins a la fi de la segona guerra mundial.
L'expansió de l'aeroport d'Hamburg va conduir a una certa industrialització de la part septentrional. Com que la zona no està habitable, per causa del soroll s'hi va crear una llarga zona de Kleingarten, parcel·les de jardinatge llogades a gent de la ciutat que no tenen pati al pis. Després de molts plans de terraplenar i d'urbanitzar l'aiguamoll Eppendorfer Moor, el 1984 les 15 hectàrees romanents van ser llistats parc natural.

## Economia

L'activitat econòmica es concentra a l'entorn del polígon industrial de l'aeroport, que conté entre altres el servei de recanvis d'Airbus i el departament hamburguès del centre de recerques aeroespacials DLZ. A la carretera Borsteler Chaussee es troba un gran centre de Pimes.
No té cap estació del metro.

## Llocs d'interès

* El parc natural Eppendorfer Moor.
* Els senders entre els patis populars i al marge del Tarpenbek
* El túmul del Licenciatenberg
* La Casa Stavenhagen
* Unes vil·les destacades
* La residència amb pisos per a gent gran, dissenyat per Fritz Schumacher, un monument llistat.
* Aeroport d'Hamburg
* Eppendorfer Moor
* El túmul del Licentiatenberg
* Façana oriental amb entramat de fusta de la Casa Stavenhagen
* Casa rural d'entramat de fusta al carrer Moorweg
* Casal de les joves Deutsche Schreberjugend a la sortida de l'Eppendorfer Moor
* La carretera Borsteler Chaussee

## Referències

             A Wikimedia Commons hi ha contingut multimèdia relatiu a: Groß Borstel
* ↑ «Gross Borstel» (en alemany). Hamburger Stadtteil-Profile 2013 (Profil estatístic dels barris d'Hamburg), vol 15 Nord.regional, 2-2014, pàg. 252 pàgines. ISSN: 1863-9518 [Consulta: 13 agost 2014 (2014-08-13)].
* ↑ Horst Beckershaus, Groß Borstel, Die Namen der Hamburger Stadtteile, Hamburg, Editorial Ernst Kabel, 1998, pàgines 46, ISBN 3-8225-0471-8 (en català: Els noms dels barris d'Hamburg)
* ↑ Daniel Tilgner (redacció), «Groß Borstel», Hamburg von Altona bis Zollenspiecker: Das Haspa-Handbuch für alle Stadtteile der Hansestadt, Hamburg, Hoffmann & Campe, 2002, pàgina 386 ISBN 3-455-11333-8 (en català: Hamburg d'Altona cap a Zollenspiecker: el manual Haspa de tots els barris de la ciutat hanseàtica)
* ↑ Hakim Raffst, Grabhügel, Kriegerdenkmal, Nachdenkmal. Denkmal-Trilogie auf dem Licentiatenberg in Hamburg-Groß Borstel, 2008, Hamburg, Editorial Abera Verlag. Hamburg, 2008, ISBN 978-3-934376-86-1